## Odluka o visini mirovinske osnovice za određivanje invalidske mirovine osobama osiguranim pod određenim okolnostima i osobama koje se nakon završenog školovanja nalaze na obveznom praktičnom radu ili

### NN 35/1993 (26.4.1993.), Odluka o visini mirovinske osnovice za određivanje invalidske mirovine osobama osiguranim pod određenim okolnostima i osobama koje se nakon završenog školovanja nalaze na obveznom praktičnom radu ili

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 69. stavka 1. Zakona o mirovinskom i invalidskom osiguranju("Narodne
novine", br. 26/83; 5/86 42/87, 34/89, 57/89, 40/90 i 9/91) i članka
6. točka 7. Statuta Republičkog fonda mirovinskog i invalidskog osiguranja
radnika Hrvatske("Narodne novine", br. 58/90 i 21/92), Upravni
odbor Republičkog fonda mirovinskog i invalidskog osiguranja radnika Hrvatske,
na sjednici održanoj 20. travnja 1993., donosi

## ODLUKU

### o visini mirovinske osnovice za određivanje invalidske mirovine osobama osiguranim pod određenim okolnostima i osobama koje se nakon završenog školovanja nalaze na obveznom praktičnom radu ili na dobrovoljnoj praksi u godini 1993.

1. Osobama koje nemaju svojstvo osiguranika, a osigurane su u određenim
okolnostima Ščl. 22. i 23., 24a i čl.25. do 28. Zakona o mirovinskom i
invalidskom osiguranju u daljnjem tekstu: Zakon). za mirovinsku osnovicu
od koje se određuje invalidska mirovina uzimaju se slijedeće svote, i to:

1) osiguranim osobama iz čl. 22, 23. i 24a i čl. 25. do 27. Zakona:

a) 37.387 HRD za osobe sa stručnom spremom sedmog ili osmog stupnja
Švisoka stručna sprema) i za studente koji se Školuju prema programu za
stjecanje stručne spreme sedmog stupnja.

b) 31.942 HRD za osobe sa stručnom spremom petog ili šestog stupnja
(viša stručna sprema, odnosno sprema visokokvalificiranog radnika) i za
učenike, odnosno studente, koji se školuju prema programu za kvalificiranog
radnika) i za učenike koji se školuju prema propisima za stjecanje stručne
spreme trećeg ili četvrtog stupnja;

d) 22.809 HRD za osigurane osobe sa stručnom spremom prvog ili drugog
stupnja (niža stručna sprema odnosno sprema polukvalificiranog radnika)
i za učenike koji se školuju prema programu za stjecanje stručne spreme
prvog ili drugog stupnja,

e) 18.793 HRD za ostale osigurane osobe bez stručne spreme.

2) Osiguranim osobama iz članka 28. Zakona koje se nalaze na izdržavanju
kazne zatvora, maloljetničkog zatvora ili na izdržavanju odgojne mjere
upućivanja u odgojnu ustanovu, dom za preodgoj ili posebnu odgojnu ustanovu-
18.793 HRD.

2. Osiguranicima - osobama koje se nakon završeng školovanja nalaze
na obveznom praktičnom radu ili na dobrovoljnoj praksi, ako rade s punim
radnim vremenom, bez obzira na to primaju li za svoj rad naknadu (članak
14. stavak 1. točka 4. Zakona), za mirovinsku osnovicu od koje se određuje
invalidska mirovina uzimaju se osnovice utvrđene odlukom za obračunavanje
i plaćanje doprinosa i određivanje prava iz mirovinskog i invalidskog osiguranja.

3. Osnovica iz točke 1. ove odluke usklađuje se prema porastu prosječne
mjesečne plaće u Republici Hrvatskoj u prethodnoj godini.

4. Na dan stupanja na snagu ove odluke prestaje vrijediti Odluka o visini
mirovinske osnovice za određivanje invalidske mirovine osobama osiguranim.pod
određenim okolnostima i osobama koje se nakon završenog školovanja nalaze
na obveznom praktičnom radu ili na dobrovoljnoj praksi u godini 1992.("Narodne
novine", broj 16/92)·

5. Ova odluka stupa na snagu osmog dana nakon objave u "Narodnim
novinama", a primjenjuje se od 1. siječnja 1993.

Klasa: 140-13/93-01/1396

Urbroj : 341-99-01/93-2

Zagreb, 20.travnja 1993.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 35/1993-630